Dúgán, dúgan ai mvús, ǎ ngɔn Sulamíta, dúgan, dúgan ai mvús, bǐ fɔ̄mbɔ wa. Fám Dzé myāfɔmbɔ ngɔn Sulamíta ? Anə́ ábōg ngab ébɛ̄ ? 2Məkǒl móe mə́ nyəbəgə adzé á bə̄sílífas étēde, ǎ ńtōmbā ngɔn ! Ńkɔ̄dɔ̄ná bibog bíe a nə anə́ ákéné, ésíé mɔ́ mə́ ńkə́kə́ŋ mod. 3Dɔ́b[4] dóe anə́ ebyɛdəgǎ yā yáfulan ai efǎs ngɔn[5]: á yādzə́man kig ai wɔ̂n! Abum dóe á nə́ avís óvə́ga, ḿbomaná ai sǎm lís. 4Məbɛ́ móe mə́bɛ̄ mə́ nə anə́ mīńkɔ́g míbɛ̄, mim̀byás mí étɔŋ émvul. 5Kíŋ dzóe e nə anə́ ńkǔm mim̀bǎŋ mí zɔg. Mís móe mə́ nə bitám mə́ndím yā Həshbôn, babi ai m̀bɛ́ yā Bat Rabim. Dzwé dóe a nə anə́ Ńkǔm yā Libáŋ, ziǹtólo yǎ ā bəbə á Damas. 6Ǹló wóe á nyɔ́l dzoe ó nə anə́ Ǹkǒl Karmɛ̂l, mim̀fen míé myâfyɛ á ǹgūmáá, ǹkúkúmá ā timbi yǎ á mə̄búnda mə́ ésǐl móē étēde. 7O nyəbəgə adzé, o bui m̀bəŋ adzé ǎ Édiŋí, ǎ Édimá ! 8O ngávə́ ńtīē anə́ alén, məbɛ́ móe ḿmɔ̄ mə́ nə́ mīnság bitǒŋ. 9Ńdɔ mə ngádzó nâ: “Mayəan bɛ́d álēn mə́ kə wúlǎn mīńság bitǒŋ míé”: məbɛ́ móe mə́ bɔ̄ hḿ anə́ bizaŋada bí wɔ̂n, m̀vəbə̌ yā ḿbɔ̄g dzwé wóe anə́ bāfəle, 10ai zǎŋ anyu dzoe anə́ ḿbəmbə wɔ̂n... Miníngá ...yǎ ā kə̄ tə́tə̄lə́ ábə m̀bɔ́s edǐŋ wáma, a fúguzan á bīyé bí ányu ébá bákə̄ óyɔ̄.